CELEX: 32022D0381
Language: fi
Date: 2022-03-04 00:00:00
Title: Komission täytäntöönpanopäätös (EU) 2022/381, annettu 4 päivänä maaliskuuta 2022, täytäntöönpanopäätöksen (EU) 2019/450 muuttamisesta rakennuselementteihin tarkoitettua vahvistettua, suurtiheyksistä ja kantavaa EPS-paneelijärjestelmää ja muita rakennusalan tuotteita koskevien eurooppalaisten arviointiasiakirjojen viitetietojen julkaisemisen osalta (ETA:n kannalta merkityksellinen teksti)

7.3.2022   
               
               
                  FI
               
               
                  Euroopan unionin virallinen lehti
               
               
                  L 75/1
               
            
         KOMISSION TÄYTÄNTÖÖNPANOPÄÄTÖS (EU) 2022/381,
         annettu 4 päivänä maaliskuuta 2022,
         täytäntöönpanopäätöksen (EU) 2019/450 muuttamisesta rakennuselementteihin tarkoitettua vahvistettua, suurtiheyksistä ja kantavaa EPS-paneelijärjestelmää ja muita rakennusalan tuotteita koskevien eurooppalaisten arviointiasiakirjojen viitetietojen julkaisemisen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 22 artiklan
         sekä katsoo seuraavaa:
         
                     (1)
                  
                  
                     Asetuksen (EU) N:o 305/2011 mukaisesti teknisestä arvioinnista vastaavien laitosten on käytettävä eurooppalaisten arviointiasiakirjojen, joiden viitetiedot on julkaistu Euroopan unionin virallisessa lehdessä, mukaisia menetelmiä ja perusteita arvioidessaan kyseisten asiakirjojen piiriin kuuluviin rakennustuotteisiin liittyvien perusominaisuuksien suoritustasoja.
                  
               
                     (2)
                  
                  
                     Valmistajat ovat esittäneet useita eurooppalaista teknistä arviointia koskevia pyyntöjä, joiden perusteella teknisestä arvioinnista vastaavien laitosten organisaatio on asetuksen (EU) N:o 305/2011 19 artiklan mukaisesti laatinut ja hyväksynyt 10 eurooppalaista arviointiasiakirjaa.
                  
               
                     (3)
                  
                  
                     Teknisestä arvioinnista vastaavien laitosten organisaation laatimat ja hyväksymät eurooppalaiset arviointiasiakirjat koskevat seuraavia rakennustuotteita:
                     
                                 —
                              
                              
                                 vahvistettu, suurtiheyksinen ja kantava EPS-paneelijärjestelmä rakennuselementeille;
                              
                           
                                 —
                              
                              
                                 massiivisista, metallirunkoisista paneeleista koostuva rakennussarja;
                              
                           
                                 —
                              
                              
                                 rakenteellinen ulokelasikaide;
                              
                           
                                 —
                              
                              
                                 paikan päällä valmistettava mineraalivaahtolämpöeriste;
                              
                           
                                 —
                              
                              
                                 esiasennettu ankkuri betonisten julkisivuelementtien kiinnitykseen;
                              
                           
                                 —
                              
                              
                                 vaijerilenkit tehdasvalmisteisten ja paikalla valettavien betonielementtien kiinnittämiseen;
                              
                           
                                 —
                              
                              
                                 sarja järjestelmäsavupiipuille, joiden ulkopinta on valmistettu betonista ja joissa on savinen/keraaminen hormivuoraus sekä muovinen tai metallinen hormivuoraus ja lisähormi;
                              
                           
                                 —
                              
                              
                                 lasikuidusta, mineraaleista ja orgaanisista aineista tehty vuoraus ilmanvaihtokanavien vuoraukseen;
                              
                           
                                 —
                              
                              
                                 mineraalivillasta valmistettu ilmanvaihtojärjestelmä sisä- ja ulkoverhouksella;
                              
                           
                                 —
                              
                              
                                 sementtipohjainen lattiapinnoite sisä- ja ulkokäyttöön.
                              
                           
               
                     (4)
                  
                  
                     Teknisestä arvioinnista vastaavien laitosten organisaation laatimat ja hyväksymät eurooppalaiset arviointiasiakirjat täyttävät asetuksen (EU) N:o 305/2011 liitteessä I esitettyihin rakennuskohteen perusvaatimuksiin liittyvät vaatimukset. Sen vuoksi on aiheellista julkaista kyseisten eurooppalaisten arviointiasiakirjojen viitetiedot Euroopan unionin virallisessa lehdessä.
                  
               
                     (5)
                  
                  
                     Eurooppalaisten arviointiasiakirjojen viitetietojen luettelo on julkaistu komission täytäntöönpanopäätöksessä (EU) 2019/450 (2). Selkeyden vuoksi kyseiseen luetteloon olisi lisättävä uusien eurooppalaisten arviointiasiakirjojen viitetiedot.
                  
               
                     (6)
                  
                  
                     Sen vuoksi täytäntöönpanopäätöstä (EU) 2019/450 olisi muutettava.
                  
               
                     (7)
                  
                  
                     Jotta eurooppalaisia arviointiasiakirjoja voitaisiin käyttää mahdollisimman pian, tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/450 liite tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 4 päivänä maaliskuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 88, 4.4.2011, s. 5.
         
            (2)  Komission täytäntöönpanopäätös (EU) 2019/450, annettu 19 päivänä maaliskuuta 2019, Euroopan parlamentin ja neuvoston asetuksen (EU) N:o 305/2011 tueksi laadittujen rakennustuotteita koskevien eurooppalaisten arviointiasiakirjojen julkaisemisesta (EUVL L 77, 20.3.2019, s. 78).
      
      
         
            LIITE
            Lisätään liitteeseen seuraavat rivit peräkkäisessä järjestyksessä viitenumeroiden järjestyksen mukaisesti:
            
                        ”340287-00-0203
                     
                     
                        Vahvistettu, suurtiheyksinen ja kantava EPS-paneelijärjestelmä rakennuselementeille”
                     
                  
                        ”340452-00-0204
                     
                     
                        Massiivisista, metallirunkoisista paneeleista koostuva rakennussarja”
                     
                  
                        ”090040-00-0404
                     
                     
                        Rakenteellinen ulokelasikaide”
                     
                  
                        ”041561-00-1201
                     
                     
                        Paikan päällä valmistettava mineraalivaahtolämpöeriste”
                     
                  
                        ”333220-00-0601
                     
                     
                        Esiasennettu ankkuri betonisten julkisivuelementtien kiinnitykseen”
                     
                  
                        ”332589-00-0601
                     
                     
                        Vaijerilenkit tehdasvalmisteisten ja paikan päällä valettavien betonielementtien kiinnittämiseen”
                     
                  
                        ”060013-00-0802
                     
                     
                        Sarja järjestelmäsavupiipuille, joiden ulkopinta on valmistettu betonista ja joissa on savinen/keraaminen hormivuoraus sekä muovinen tai metallinen hormivuoraus ja lisähormi”
                     
                  
                        ”360032-00-0803
                     
                     
                        Lasikuidusta, mineraaleista ja orgaanisista aineista tehty vuoraus ilmanvaihtokanavien vuoraukseen”
                     
                  
                        ”360001-01-0803
                     
                     
                        Mineraalivillasta valmistettu ilmanvaihtojärjestelmä sisä- ja ulkoverhouksella”
                     
                  
                        ”190019-00-0502
                     
                     
                        Sementtipohjainen lattiapinnoite sisä- ja ulkokäyttöön”.